Tünde Vadász

A legendás tünde íjászok, akik a lopakodás és az álcázás mesterei. Varázslatokkal erősített íjakat használnak. Sokkal gyorsabbak az embereknél, viszont pontatlanabbak is.

*"Nem nyilak. Azok maguk az elemek, a természet akarata."* - Mary Shadowveil, holdpapnő

Faj: Tünde

Használható fegyverek: Íj, Tünde íj, nyilak, Tőrök

## Tulajdonságok

Páncélzat: szinte semmi

Mágia: közepes

Védekezés: nagyon gyenge

Támadás: nagyon erős

Sebesség: jó

## Képességek

***Név:*** Enchanted arrow / Megbűvölt nyíl

***Szint:***1.

***Ár:*** A Vadászok kezdéskor ingyen megkapják, 1000 váltó

***Leírás:*** A vadász a tünde íjakra jellemző egyedi mágiával erősíti fel a következő nyilát, ami így nagyobb sebzést, és az íj mágiájából fakadó többletkárokat okoz, hogyha a tünde rendeklezik mágikus íjjal.

***Név:*** Flare / Jelzőfény

***Szint:*** 1.

***Ár:*** 700 váltó

***Leírás:*** A vadász egy fénylő nyilat lő a magasba, melyet mindenki messziről láthat, na meg megvilágítja a földet maga alatt, így látásviszony-javításra is jó. Földet érés után egy percig még világít.

***Név:*** Spray shoot / Szórólövés

***Szint:***2.

***Ár:*** 1500 váltó

***Leírás:*** Fenntartott képesség. A vadász több nyilat is maga elé lő gyors egymásutánban, így több célpontot is eltalálhat. Természetesen nem pontos, sőt...

***Név:*** Accuracy / pontosság

***Szint:***3.

***Ár:*** 2000 váltó

***Leírás:*** Fenntartott képesség. A vadász lényegesen javítja a célzókészségeit, de ezzel sebességéből veszít. Képességekre is hat. Addig tart, amíg a vadász akarja, viszont egyedül a sebességvesztés miatt nem ajánlatos sokáig tartani.

***Név:*** Lightning bolt / Villámcsapás

***Szint:***4.

***Ár:*** 2500 váltó

***Leírás:*** A vadász mágiával az ellőt nyilat egy villámívvé alakítja, ami így jelentősen gyorsabban a célponthoz ér, és igen megrázó élményt nyújt az eltalált nehézpáncélos egységeknek. Főleg nekik.

***Név:*** Tracking arrow / Követő nyíl

***Szint:***5.

***Ár:*** 3000 váltó
***Leírás:*** Egy mágiával átitatott nyilat lő ki a vadász, ami követi célpontját, bármi történjék is. Be kell célozni hozzá az adott ellenfelet. Természetesen a találat célba fog érni, de nagy eséllyel nem oda, ahová tervezi a vadász a lövést, ha túl sok akadályozó tényező lép fel a nyílvessző repülése közben.

***Név:*** Snaring arrow / Lekötő nyíl

***Szint:***6.

***Ár:*** 3500 váltó

***Leírás:*** Szintén egy mágikus nyíl, ami az eltalál célpontot immobilizálja úgy tíz másodpercre, zölden izzó mágikus indák képében. Az indák olyan erősek mintha valódi indák lennének, kellő fizikai erővel eltéphetőek.

***Név:*** Frost Shot / Jéglövés

***Szint:*** 6.

***Ár:*** 3500 váltó

***Leírás:*** Mágikus nyíl, Ami a becsapódás helyéből kiindulva egy öt méter magas, öt méter széles és húsz centi vastag jégfalat képez. Hogyha ellenfelet talál el a nyíl akkor is jéggé válik, és az ellenség orra előtt képzi a falat.

***Név:*** Impact arrow / Lökő nyíl

***Szint:***7.
***Ár:*** 4000 váltó

***Leírás:*** Még egy képesség, ami a varázsnyilak listáját gyarapítja. Az eltalált célpont öt métert hátralökődik, de a nyíl nem áll bele a célpontba.

***Név:*** Penetration arrow / Átütő nyíl

***Szint:***8.

***Ár:*** 4500 váltó

***Leírás:*** Mágikus nyíl, ami az emberi Íjász képességéhez hasonló. Szinte minden páncélt átüt.

***Név:*** Arrow of Tranquility / A nyugalom nyila

***Szint:***9.

***Ár:*** 5000 váltó

***Leírás:*** A változatosság kedvéért még egy mágikus nyíl, ami háromszorosára növeli a mágiák előkészítési idejét, és a harci- illetve életkedvét is csökkenti az ellensélnek öt egész percig, vagyis a segítő hatású varázslatokat erre az időre hatástalanítja.

***Név:*** Elemental storm / Elemvihar

***Szint:***10.

***Ár:*** 6000 váltó

***Leírás:*** A vadász minden nyila megkapja az Enchanted Arrow egy fejlesztett változatát, mely az alapképesség erejét kétszeresére növeli. A vadász minden lövés előtt eldöntheti, hogy tűz, jég, szél, villám, víz vagy föld elemet kapjon a lövedéke. A hatás tíz percig tart.